Različite ocene Tadićeve poruke
Srbi sa severa Kosova razočarani Tadićevim pozivom da se uklone barikade, dok su vlast i deo opozicije stali uz njegovu poruku
Uz ocenu da je jučerašnja poruka predsednika Srbije Borisa Tadića kosovskim Srbima da uklone barike hrabra i državička i da je upućena sa ciljem da omogući stabilizaciju stanja na Kosovu, ministar odbrane Dragan Šutanovac je rekao da iskustva iz devedesetih godina pokazuju da blokade puteva nikad nisu dale pozitivan rezultat za Srbe. Posle današnjeg razgovora sa norveškim kolegom Espenom Bartom Eideom, Šutanovac je ocenio da lideri Srbi sa severa Kosova treba da budu odgovorni, umesto da partijske interese stavljaju ispred interesa Srbije: , kazao je Eide. A u danu u kome je srpski predsednik iz Banjaluke ponovio apel Srbima na severu Kosova, u Zvečanu je održana sednica Skupštine opštine, na kojoj je poziv Tadića da se uklone barikada ocenjen, kako je rekao predsednik opštine Zubin Potok Slaviša Ristić, ne kao iznenađenje, već kao razočarenje. Lideri Srba sa severa Kosova najviše zameraju Tadiću to što je, kako kažu, do juče govorio da su barikade legitimno sredstvo, kao i to što se odgovornost za budućnost Srbije i Kosova pokušava prebaciti na predsednike četiri opštine. Najavljeno je da će Srbi sa severa Kosova dati svoj odgovor uskoro, na zajedničkoj sednica sve četiri opštine, ali će prethodno tražiti objašnjenje od Beograda: Danas je i premijer Srbije Mirko Cvetković ocenio da je uklanjanje barikada na severu Kosova i Metohije od interesa za opstanak Srba u južnoj pokrajini. Barikade su postigle svoj cilj, time je zaustavljenjo instaliranje kosovskih institucija na sever Kosova, rekao je Cvetković i dodao da sada treba dati šansu pregovorima. Potpredsednik Vlade Ivica Dačić je ocenio da ne sme doći do raskola vlasti u Beogradu i kosovskih Srba i da se moraju vući koordinirani potezi kako situacija ne bi izmakla kontroli. Ono što se sada događa na barikadama je sitnica u poređenju sa onim što bi moglo da se dogodi, rekao je Dačić i pozvao sve da malo da zastanu, kako bi se vi šta može da se postigne dijalogom.